recursal/SuperWikiNEXT-32B huggingface dataset:
सिलिकॉन कार्बाइड
**सिलिकन कार्बाइड** (Silicon Carbide, SiC) अथवा **कार्बोरंडम** (Carborundum), सिलिकन तथा कार्बन का यौगिक है। इसकी खोज सन् 1891 में एडवर्ड ऑचेसन (Edward Acheson) ने की थी।

उपयोग
-----

सिलिकन कार्बाइड की कठोरता, विद्युत-चालकता तथा उच्च ताप पर स्थिरता के कारण इसका प्रयोग रेगमाल पेषण चक्की (grinding wheel) और उच्च ताप में प्रयुक्त ईंटों आदि के बनाने में हुआ है।

सिलिकन कार्बाइड की विद्युत चालकता उच्च ताप पर बढ़ती है जिससे उच्च ताप पर यह उत्तम चालक है। 

सिलिकॉन कार्बाइड का उपयोग एक अर्धचालक के रूप में किया जाता है। आरम्भ में एक डिटेक्टर के रूप में इसका उपयोग हुआ था। इसका उपयोग प्रकाश उत्सर्जक डायोड (LEDs), अतितीव्र उच्च-विभव सहन करने वाले शॉट्की डायोड, मॉसफेट (MOSFETs) एवं थाइरिस्टर (thyristors) के निर्माण में होता है। 

इससे तड़ित निरोधक (लाइटनिंग अरेस्टर) बनाए जाते हैं।

आविष्कार
--------

चीनी मिट्टी तथा कोयले के मिश्रण को कार्बन इलैक्ट्रोड की भट्ठी में गरम करने पर कुछ चमकीले षट्कोण क्रिस्टल मिले। आचेसन ने इसे कार्बन तथा ऐल्यूमिनियम का नया यौगिक समझा और इसका नाम कार्बोरंडम प्रस्तावित किया। उसी काल में फ्रांसीसी वैज्ञानिक हेनरी मोयसाँ (Henri Moisson) ने क्वार्ट्ज तथा कार्बन की अभिक्रिया द्वारा इसे तैयार किया था। कठोरता के कारण इसकी अपघर्षक (Abrasive) उपयोगिता शीघ्र ही बढ़ गई। आजकल इसका उत्पादन बड़ी मात्रा में हो रहा है।

परिचय
-----

सिलिकन कार्बाइड के क्रिस्टल षड्भुजीय प्रणाली (Hexagonal system) के अन्तर्गत आते हैं। ये 1 सेमी बड़े और आधे सेमी की मोटाई तक के बनाए गए हैं। विशुद्ध सिलिकन कार्बाइड के क्रिस्टल चमकदार तथा हल्का हरा रंग लिए रहते हैं जिनका अपवर्तनांक (refractive index) 2.65 है। सूक्ष्म मात्रा की अशुद्धियों से इनका रंग नीला या काला हो जाता है। 100 सेमी के लगभग इन पर हल्की सिलिका (Si O2) की परत जम जाती है।

उत्पादन
-------

सिलिकन कार्बाइड का उत्पादन विशुद्ध रेत (SiO2) तथा उत्तम कोयले के सम्मिश्रण द्वारा विद्युत भट्ठी में होता है। 

SiO2 + 3 C → SiC + 2 CO
संयुक्त राष्ट्र अमरीका तथा कनाडा में नियाग्रा जलप्रपात के समीप इसके उत्पादन केंद्र हैं क्योंकि यहाँ पर विद्युत प्रचुर मात्रा में तथा सस्ती मिलती है। नार्वे तथा चेकोस्लोवाकिया में भी यह औद्योगिक पैमानों पर बनाया जाता है। इसकी भट्ठी लगभग 20 से 50 फुट लंबी, 10 से 20 फुट चौड़ी तथा 10 फुट गहरी होती है जिसमें 10 और 6 के अनुपात में रेत और कोयले का मिश्रण रखते हैं। साथ में लकड़ी का बुरादा मिला देने से रंध्रता आ जाती है। इस मिश्रण के बीच में कोयले के मोटे चूरे की नाली बनाते हैं जिसके दोनों सिरों पर कार्बन इलैक्ट्रोड रहते हैं। आरंभ में 500 वोल्ट का विद्युत विभव प्रयुक्त करने पर लगभग 2500 डिग्री सें. का उच्च ताप उत्पन्न होता है। क्रिया के आरंभ होने पर, धीरे-धीरे विभव को कम करते जाते हैं जिससे ताप सामान्य रहे। इस काल में नियंत्रण अति आवश्यक है। भट्ठी के मध्य में सिलिकन कार्बाइड समुचित मात्रा में बन जाने पर क्रिया रोक दी जाती है। इस क्रिया में विशाल मात्रा में कार्बन मोनोआक्साइड (CO) का उत्पादन होता है।

बाहरी कड़ियाँ
-------------

* A Brief History of Silicon Carbide Dr J F Kelly, University of London
* Material Safety Data Sheet for Silicon Carbide
* Mindat.org
* discovery of Moissanite by Moissan Moissan studied Meteorites. George Frederick Kunz describes this discovery in USGS annual report.
* 4/7/1894;The Manufacture of Carborundum- a New Industry
**सिलेट सिटी कॉर्पोरेशन** यानि  **सिलेट नगर निगम**, बांग्लादेश के  सिलेट नगर  में आधारित एक स्वशासित पौरप्रशासन निकाय व निगम-ऐक्य है, जिसपर बांग्लादेश के  सिलेट नगर के प्रशासन और विकास तथा नागरिक सुविधाओं से संबंधित प्रभार निहित किये गए हैं।  सिलेट , बांग्लादेश के  सिलेट विभाग में स्थित, बांग्लादेश के बृहत्तम् नगरों में से एक है। इस निकाय की स्थापना  सिलेट  के प्रशासन हेतु एक नगर पालिका के रूप में हुआ था, तत्पश्चात्, नगर के आकार और जनसंख्या में वृद्धि के मद्देनज़र इसे नगर निगम के स्तर पर उन्नतस्थ कर दिया गया।

कार्यपद्यति और प्रशासनिक ढाँचा
------------------------------

 सिलेट सिटी कॉर्पोरेशन, देश के अन्य नगर-निकायों के सामान ही बांग्लादेश के स्थानीय प्रशासन नियमों के अंतर्गत्,  सिलेट  नगर के विनियमन हेतु एक प्रशासनिक रचना है, जोकि अंत्यतः बांग्लादेश के स्थानीय प्रशासन एवं ग्रामीण विकास मंत्रालय के अंतर्गत है।

प्रशासन हेतु, निगम के क्षेत्र को विभिन्न थानों में विभाजित किया गया है, तथा प्रत्येक थाने को विभिन्न वार्डों में विभाजित किया गया है, जिनमें से प्रत्येक वार्ड, अनेक मोहल्लों में विभाजित है।

यह निगम सरकारी अधिकारियों तथा निर्वाचित जनप्रतिनिधियों के सहभागीदारी से कार्य करती है। प्रति पंचवर्षीय काल पश्चात्, निगम चुनाव आयोजित होते हैं, जिनमे प्रत्येक वार्ड के नागरिक, नगर परिषद् में उनके प्रतिनिधित्व हेतु, एक पार्षद् का चयन करते हैं। संवैधानिक विधिनुसार, परिषद् के एक-चौथाई आसान, महिलाओं के लिए आरक्षित होते हैं। चुनाव के बाद, नगर परिषद्, अपने सदस्यों में से ही किसी एक को महापौर के रूप में निर्वाचित करती है, जोकि नगर निगम का अध्यक्ष तथा नगर प्रशासन का सर्वोच्च पदाधिकारी होता/होती है। निगम के कार्यो पर नियंत्रण अंत्यतः निर्वाचित अधिकारीयों का होता है।

सेवाएँ, कार्य व कर्त्तव्य
-------------------------

सिलेट नगर निगम, सिलेट नगर में निम्न कार्यों के लिए ज़िम्मेदार है:

* जल शोधन और आपूर्ति
* मलजल उपचार और निपटान
* कचरा निपटान और सड़क-सफाई
* ठोस अपशिष्ट प्रबंधन
* भवनों, सड़कों तथा गलियों का रखरखाव।
* सड़क प्रकाश
* पार्कों और रिक्त खुली-स्थानों का रखरखाव
* कब्रिस्तान एवं शवदाहगृह
* जन्म और मृत्यु का पंजीकरण
* धरोहर स्थलों का संरक्षण
* रोग नियंत्रण तथा टीकाकरण
* सार्वजनिक निगम विद्यालय, आदि

इन्हें भी देखें
---------------

* सिलेट
* बांग्लादेश में स्थानीय प्रशासन
* बांग्लादेश के नगर निगमों की सूची

सन्दर्भ
-------

1. ↑  "संग्रहीत प्रति". मूल से 19 नवंबर 2016 को पुरालेखित. अभिगमन तिथि 12 नवंबर 2016.

बाहरी कड़ियाँ
-------------

* 

  


| * दे
* वा
* सं
बांग्लादेश बांग्लादेश में स्थानीय सरकारें |
| --- |
| लोक प्रशासन मंत्रालय स्थानीय सरकार, ग्रामीण विकास और सहकारिता मंत्रालय |
| विभाग | 
* विभागीय आयुक्त

 | Government Seal of Bangladesh |
| जिले | 
* उपायुक्त
* जिला परिषद

 |
| उपजिला | 
* उपज़िला निर्बाही अधिकारी
* उपजिला परिषद

 |
| ग्रामीण परिषद, शहर और कस्बे | 
* संघ/ग्राम परिषद
* नगर परिषद
* नगरपालिका

 |
| निम्नतम स्तर की निर्वाचित इकाई | 
* गांव
* वार्ड

 |
| अनिर्वाचित औपचारिक ईकाई | 
* मौज़ा
* महल्ला (मौहल्ला)

 |
जियाउर्रहमान (1979)
**जियाउर्रहमान** बांग्लादेश के एक प्रमुख राजनेता और सैन्य अफसर थे। उनका किरदार, बांग्लादेश मुक्ति युद्ध तथा नवस्वतंत्र बांग्लादेश की राजनीती में महत्वपूर्ण रहा। वे बाग्लादेश के ८वें राष्ट्रपति बने, तथा इनका कार्यकाल २१ अप्रैल १९७७ से ३० मई १९८१ तक रहा। अपने सैन्य कौशल के लिए उन्हें बांग्लादेश के दूसरे सबसे उच्चतम सैन्य सम्मान, *बीरउत्तम*(विरोत्तम) से सम्मानित किया गया था।

जीवनी
-----

जियाउर्रहमान का जन्म 19 जनवरी 1936 को हुआ था और उनकी मृत्यु 30 मई 1981 को हुई थी। उनके पिता का नाम मंसूर रहमान और माता का नाम जहान औराह था। भारत के विभाजन के बाद, उनके पिता कराँची चले गए, जहाँ ज़िया-उर-रहमान ने अपनी प्रारंभिक शिक्षा प्राप्त की। 1953 में, जियाउर रहमान पाकिस्तान सैन्य अकादमी कल्को में कैडेटों के रूप में भर्ती हुए, और 18 सितंबर, 1955 को पाकिस्तानी सेना  के बारहवीं पीएमए लौंग कोर्स में पास हुए। 1960 में उनकी शादी खालिदा जिया के साथ हुई थी, जो बाद में बांग्लादेश की प्रधानमंत्री बनीं। तत्कालीन पूर्वी पाकिस्तान में हालात खराब होने के बाद, उनहोंने बांग्लादेशी स्वतंत्रता संग्राम का समर्थन किया। उन्होंने पाकिस्तानी सेना में रहते हुए, शेख मुजीब के आहवाहन पर, सेना की तरफ से, बांग्लादेश की स्वतंत्रता की घोषणा कर दी थी। वे बांग्लादेश की मुक्ति बाहिनी के अत्यंत महत्वपूर्ण सदस्य रहे, तथा शेख मुजीबुर्रहमान के करीबी सहकारियों में से थे। बांग्लादेश मुक्ति युद्ध में उनकी अहम भूमिका रही थी। बांग्लादेश की स्वतंत्रता के बाद वे बांग्लादेशी सेना के सह-सेनाप्रमुख बने, तथा वे नवस्वतंत्र बांग्लादेश की राजनीति में, जोकि उस समय सैन्य शासन  के अधीन था, के एक महत्वपूर्ण चेहरा बन गए, तथा शेख मुजीबुर्रहमान की हत्या के बाद, बांग्लादेश के राष्ट्रपति बने। राष्ट्रपति रहते, उन्होंने बांग्लादेश जातीय पार्टी गठित की, जो आज भी बांग्लादेश की दो प्रमुख पार्टियों में है। ३० मई १९८१ को, एक सैन्य तख्तापलट के दौरान चट्टग्राम में उनकी हत्या कर दी गयी।

बाहरी कड़ियाँ
-------------

* Ziaur Rahman Biography
* Ziaur Rahman on Virtual Bangladesh
* Saha Ray, Chandan. জিয়াউর রহমান [Ziaur Rahman]. *Gunijan Trust* (Bengali में). मूल से 8 नवंबर 2017 को पुरालेखित. अभिगमन तिथि 7 अप्रैल 2019. Invalid `|script-title=`: missing prefix (मदद)
* US State Department Secret Telegram on Bangladesh Declaration of Independence
* Former US President Jimmy Carter on President Ziaur Rahman
* Khaleda Zia, the most potential mediator to resolve ME crisis
**डेजर्ट रेन** भारतीय रॉक बैंड, इंडियन ओशॅन की दूसरी एल्बम है। विक्रम बत्रा द्वार रिकॉर्ड की गयी यह एल्बम किसी भारतीय बैंड की पहली लाइव एल्बम है। १९९७ में दिल्ली के आसपास संचलन के लिए एल्बम के सीमित-संस्करण की प्रति को जारी किया गया था। बैंड की भारी लोकप्रियता को देखते हुए इसे २००२ में कॉस्मिक द्वारा इसे पुनः कैसेट तथा सीडी पर जारी किया गया था।

१ जुलाई १९९७ को इंडियन ओशॅन नई दिल्ली के मण्डी हाउस में वार्षिक प्रदर्शनी, सहमत में प्रदर्शन कर रहे थे। उसी समय बैंड के सदस्यों ने एक डीएटी रिकॉर्डर देखा। इसके बाद उन्होंने एक टेप खरीदा और संगीत कार्यक्रम को रिकॉर्ड किया। कोई भी बड़ा रिकॉर्ड लेबल उस समय एक लाइव एल्बम को जारी करने का जोखिम लेने के लिए तैयार था, इसलिए एल्बम को रिलीज़ करने के लिए 'इंडिपेंडेंट म्यूजिक' नामक रिकॉर्ड लेबल बनाया गया।

गीत सूची
--------

| क्र॰ | शीर्षक | अवधि |
| --- | --- | --- |
| 1. | "डेजर्ट रेन" | ५:३३ |
| 2. | "यूफोरिया" | ५:५८ |
| 3. | "गोइंग टू आईटीओ" | ३:२९ |
| 4. | "विलेज डैमसेल" | ६:४७ |
| 5. | "फ्रॉम द रूइंस" | ७:५५ |
| 6. | "बोली वीविल" | ५:१७ |
| 7. | "मेलांचोलिक एक्स्टसी" | ८:०० |
| **कुल अवधि:** | **४२:००** |

परिणाम
------

कैसेट और सीडी पर जारी की गई डेजर्ट रेन अपने समय में, और आज के लिए भी एक मील का पत्थर माना जाता है। साउंड इंजीनियर विक्रम मिश्रा ने इसे एक डीएटी टेप पर रिकॉर्ड किया था, और इसके बाद भी इसकी गुणवत्ता इतनी प्रभावशाली थी कि लगभग एक दशक बाद भी यह बिक्री पर है। आलम्यूजिक.कॉम के भास्कर गुप्ता ने एल्बम की समीक्षा में इसे बैंड के संगीत के विकास और उनके शुरुआती प्रेरणा के लिए एक महत्वपूर्ण कड़ी माना है।

सन्दर्भ
-------

1. ↑  "Indian Ocean co-founder Susmit Sen quits band". *NDTV*. June 12, 2013. मूल से 11 अप्रैल 2018 को पुरालेखित. अभिगमन तिथि 2014-11-17.
2. ↑  Gupta, Bhasker. "Review: *Desert Rain: Indian Ocean Live*". Allmusic. अभिगमन तिथि 2011-07-26.

बाहरी कड़ियाँ
-------------

* डेजर्ट रेन इंडियन ओशॅन के आधिकारिक जालस्थल पर
* डेजर्ट रेन आईट्यून्स पर
**शाल** या **सखुआ** अथवा **साखू** (Shorea robusta) एक द्विबीजपत्री बहुवर्षीय वृक्ष है। इसकी लकड़ी इमारती कामों में प्रयोग की जाती है। इसकी लकड़ी बहुत ही कठोर, भारी, मजबूत तथा भूरे रंग की होती है।

इसे संस्कृत में अग्निवल्लभा, अश्वकर्ण या अश्वकर्णिका कहते हैं।

साल या साखू एक वृंदवृत्ति एवं अर्धपर्णपाती वृक्ष है जो हिमालय की तलहटी से लेकर ३,०००-४,००० फुट की ऊँचाई तक और उत्तर प्रदेश, बंगाल, बिहार, झारखंड तथा असम के जंगलों में उगता है। इस वृक्ष का मुख्य लक्षण है अपने आपको विभिन्न प्राकृतिक वासकारकों के अनुकूल बना लेना, जैसे ९ सेंमी से लेकर ५०८ सेंमी वार्षिक वर्षा वाले स्थानों से लेकर अत्यंत उष्ण तथा ठंढे स्थानों तक में यह आसानी से उगता है। भारत, बर्मा तथा श्रीलंका देश में इसकी कुल मिलाकर ९ जातियाँ हैं जिनमें शोरिया रोबस्टा (Shorea robusta Gaertn f.) मुख्य हैं।

इस वृक्ष से निकाला हुआ रेज़िन कुछ अम्लीय होता है और धूप तथा औषधि के रूप में प्रयोग होता है। तरुण वृक्षों की छाल में प्रास लाल और काले रंग का पदार्थ रंजक के काम आता है। बीज, जो वर्षा के आरंभ काल के पकते हैं, विशेषकर अकाल के समय अनेक जगहों पर भोजन में काम आते हैं।

इस वृक्ष की उपयोगिता मुख्यत: इसकी लकड़ी में है जो अपनी मजबूती तथा प्रत्यास्थता के लिए प्रख्यात है। सभी जातियों की लकड़ी लगभग एक ही भाँति की होती है। इसका प्रयोग धरन, दरवाजे, खिड़की के पल्ले, गाड़ी और छोटी-छोटी नाव बनाने में होता है। केवल रेलवे लाइन के स्लीपर बनाने में ही कई लाख घन फुट लकड़ी काम में आती है। लकड़ी भारी होने के कारण नदियों द्वारा बहाई नहीं जा सकती। मलाया में इस लकड़ी से जहाज बनाए जाते हैं।

साल वृक्ष की उपयोगिता-

साल वृक्ष मनुष्यों के लिए बहुत सी उपयोगी वस्तुएं प्रदान करती है।

1.इमारती लकड़ी (Timber)

साल वृक्ष की लकड़ी काफी कठोर होती है

इस्से ग्रामीण इलाकों में अधिकांश कच्चे मकानों के छत का निर्माण किया जाता है।

संस्कृतिक महत्व
---------------

बौद्ध धर्म में यह बहुत ही पवित्र वृक्ष है क्योंकि रानी माया ने साल वृक्ष के नीचे ही महात्मा बुद्ध को जन्म दिया था।

छत्तीसगढ़ में एक साल का वृक्ष
साल का वृक्ष एवं पुष्प सरना धर्म के लिए पवित्र और पूज्यनीय है। महावीर स्वामी को ज्ञान की प्राप्ति साल वृक्ष के नीचे ही हुई थी।

आदिवासी संस्कृति में महत्व
--------------------------

1. **आदिवासी संस्कृति में महत्व**

चित्रदीर्घा
-----------

* Sal forests in Hura, Purulia, West Bengal, IndiaSal forests in Hura, Purulia, West Bengal, India
* Sala trunk strangulated by ficus tree at Jayanti.Sala trunk strangulated by ficus tree at Jayanti.
* Old leaf at Jayanti.Old leaf at Jayanti.
* Flowering canopy at Jayanti.Flowering canopy at Jayanti.
* Salabhanjika or "sal tree maiden", Hoysala sculpture, Belur, KarnatakaSalabhanjika or "sal tree maiden", Hoysala sculpture, Belur, Karnataka
* বাংলাদেশের লাউয়াছড়া জাতীয় উদ্যানে শাল গাছের কান্ডের একটি দৃশ্য। ২০১৬।বাংলাদেশের লাউয়াছড়া জাতীয় উদ্যানে শাল গাছের কান্ডের একটি দৃশ্য। ২০১৬।

इन्हें भी देखें
---------------

* भारत के इमारती लकड़ी वाले वृक्ष



1. ↑  "Sal tree wood in hindi". अभिगमन तिथि 2022-01-09.
**सुमित्रा नायक** (जन्म- 8 मार्च 2000) ओडिशा के जाजपुर से महिला रग्बी खिलाड़ी हैं. [1] वो भारतीय रग्बी टीम के लिए खेलते हुए भारत के लिए पदक जीतने में कारगर साबित हुई हैं. 2019 एशियन वीमेन चैंपियनशिप में जब सिंगापुर के ख़िलाफ़ कांटे की टक्कर चल रही थी तो इन्होंने पेनल्टी किक से गोल किया और यह भारत के कांस्य पदक जीतने में बड़ा निर्णायक साबित हुआ. [2]

**व्यक्तिगत जीवन और पृष्ठभूमि**
-------------------------------

नायक का जन्म 8 मार्च 2000 को ओडिशा के जाजपुर ज़िले के दुबुरी गाँव में हुआ था. जब उनकी माँ के साथ पिता ने मारपीट की तो वो अपने बच्चों के साथ राज्य की राजधानी भुवनेश्वर भाग, तब उनके बच्चे काफी छोटे थे. नायक के पिता ने एक बार पूरे परिवार को घर में बंद करके ज़िंदा जलाने की कोशिश भी की थी. लेकिन ये सभी बच गए. उनकी माँ को अपने बच्चों का पालन करने के लिए दूसरों के घरों में काम भी करना पड़ा. [1]

भुवनेश्वर में नायक ने कलिंगा इंस्टीट्यूट ऑफ़ सोशल साइंस (केआइएसएस) जॉइन किया जो आदिवासी बच्चों को मुफ़्त शिक्षा और खेल प्रशिक्षण देता है.[1] फिलहाल वे इसी इंस्टीट्यूट में अंडरग्रैजुएट स्टूडेंट हैं. [3]

पहली बार 2008 में कलिंगा इस्टीट्यूट में ही नायक ने रग्बी का खेल देखा और इसे सीखना शुरू किया. शुरू में उनकी मां ने रग्बी खेलने की इजाज़त देने से साफ़ इनकार कर दिया था क्योंकि इसमें खिलाड़ी एक दूसरे के ऊपर गिरते हैं. [1]

नायक अब खुद ही लड़कियों को केआइएसएस के मैदान में प्रशिक्षित करती हैं. साथ ही वे इसे अपने गाँव में भी सिखाती हैं. वे पुणे में टेड टॉक भी दे चुकी हैं. [3]

**करियर**
---------

नायक को केआइएसएस के कोच रूद्रराकेश जेना ने प्रशिक्षित किया है. राज्य स्तर पर 2012 में खेलने की शुरुआत के बाद ओडिशा की यह लड़की अंडर-13 वुमेन रग्बी वर्ल्ड कप में 2014 में खेलीं. इसके बाद वे राष्ट्रीय स्कूल खेलों और राष्ट्रीय चैंपियनशिप में भी खेलीं. उन्होंने दुबई में 2016 में आयोजित अंडर-18 एशियन गर्ल्स रग्बी सेवेन्स में भारतीय टीम के कांस्य पदक हासिल करने में अहम किरदार अदा किया.

2018 में उन्हें अंडर-18 रग्बी टीम का भारतीय कप्तान बना दिया गया. [4]

जून 2019 में उन्होंने 15 खिलाड़ियों वाले अंतरराष्ट्रीय टूर्नामेंट, एशिया रग्बी वुमेन्स चैम्पियनशिप में बड़ा किरदार निभाया. सिंगापुर के ख़िलाफ़ मैच के अंतिम समय में पेनल्टी मार कर नायक ने भारत को पहली अंतरराष्ट्रीय जीत दिलाई. इसकी वजह से भारत 15 (ए-साइड) प्लेयर्स की टीम वाले इस टूर्नामेंट में कांस्य पदक जीतने में कामयाब रहा. [2]

नायक उस भारतीय महिला सीनियर टीम की सदस्य थीं जिसने अगस्त 2019 में इंडोनेशिया की राजधानी जकार्ता में आयोजित एशिया रग्बी सेवेन्स ट्रॉफ़ी में रजत पदक हासिल किया था. ओडिशा की इस महिला खिलाड़ी ने लाओस में उसी महीने एशिया रग्बी अंडर-20 सेवेन सिरीज़ में भारतीय टीम की कप्तानी भी की. [3]

ओडिशा के मुख्यमंत्री नवीन पटनायक ने सुमित्रा नायक को एशियन रग्बी अनस्टॉपेबल मीट के लिए भारतीय टीम में शामिल किए जाने पर बधाई दी. [4]

**संदर्भ**
----------

https://www.bbc.com/hindi/sport-55676357 [1]

https://sportstar.thehindu.com/rugby/asian-rugby-women-championship-india-wins-third-beats-singapore-sumitra-nayak-penaltyvahbiz-bharucha-world-cup/article28109526.ece [2]

https://www.shethepeople.tv/news/odisha-sumitra-nayak-lead-indian-team-asia-rugby/ [3]

https://odishabytes.com/odisha-cm-congratulates-rugby-player-sumitra-nayak-for-selection-in-indian-team/ [4]
**सालंग सुरंग** (दरी: تونل سالنگcode: prs is deprecated  तुनेल-ए-सलंग, पश्तो: د سالنگ تونل द सलंग तुनेल) एक 2.6 किमी लम्बी सुरंग है जो अफ़्गानिस्तान में हिन्दू कुश पर्वत में स्थित सालंग दर्रे में पारवान और बघलान प्रान्तों के मध्य में स्थित है। इसका निर्माण सोवियत संघ द्वारा 1960 के दशक में किया गया था और इसका उपयोग राजधानी काबुल को अफ़्गानिस्तान के उत्तरी नगरों से जोड़ने के लिए किया जाता है। अभी इस सुरंग का निर्माण और सुधार किया जा रहा है। प्रतिदिन सात से दस हज़ार वाहन इस सुरंग से होकर गुजरते हैं।

सालंग सुरंग एकमात्र मार्ग है जो उत्तर-दक्षिण दिशा में वर्षभर खुला रहता है। इसे नवम्बर 1982 में घटित एक विनाशकारी अग्निकाण्ड और बहुत सी हिमस्खलन की घटनाओं के लिए भी जाना जाता है। फ़रवरी 2010 में घटित एक हिमस्खलन में 172 लोग परोक्ष या अपरोक्ष रूप से मारे गए थे।

अवलोकन
------

सुरंग में चलता एक वाहन
यह सुरंग अफ़्गानिस्तान में उत्तर-दक्षिण भागों को जोड़ने वाला एक प्रमुख मार्ग है जिसके कारण यात्रा का समय 72 घण्टे से घटकर 10 घण्टे हो जाता है और मार्ग लगभग 300 किमी कम हो जाता है। यह सुरंग लगभग 3,400 मीटर की ऊँचाई पर स्थित है और 2.6 किमी लम्बी है। सुरंग की चौड़ाई और ऊँचाई 7 मीटर हैं।

1955 में, अफ़्गानिस्तान और सोवियत संघ ने सालंग सड़क को विकसित करने के एक समझौते पर हस्ताक्षर किए थे। यह सुरंग 1964 में खुली और इसके कारण वर्षभर देश के उत्तरी भागों से काबुल को जोड़ने वाला मार्ग उपलब्ध हुआ। यह सुरंग 1973 तक विश्व की सबसे ऊँची सड़क सुरंग थी, जब अमेरिका के रॉकी पर्वतों में आइज़नहावर स्मारक सुरंग का निर्माण हुआ जो इस सुरंग से थोड़ी ऊँची और लम्बी है।

2010 में प्रतिदिन लगभग 16,000 वाहन इस सुरंग से होकर गुजर रहे थे। एक अन्य प्रतिवेदन के अनुसार यह सुरंग केवल 1,000 वाहन प्रतिदिन के अनुसार तैयार की गई थी पर अब इसे प्रतिदिन सात से दस हज़ार वाहनों का भार वहन करना पड़ रहा है।

दुर्घटना
--------

### 2002 हिमस्खलन

बन्द पड़े इस सुरंग को खोला गया तो उसके कुछ सप्ताह बाद ही हिमस्खलन के कारण सैकड़ों लोग इसमें दब गए। जिसमें से अधिकतर लोगों को निकाल लिया गया। जुलाई 2004 से यह दो तरफा यातायात के लिए खुल गया।

### 2009 हिमस्खलन

जनवरी 2009 में आए इस हिमस्खलन के कारण 10 लोगों की मौत हो गई।

### 2010 हिमस्खलन

10 फरवरी 2010 में हुए हिमस्खलन में 160 लोगों की मौत हो गई और 84 लोग घायल हुए। रास्ता बन्द होने के कारण कई गाड़ियाँ रास्ते से हट कर पहाड़ के दूसरे ओर नाली में गिर गए। इस घटना में अधिकतर लोगों की जान ठण्ड में रहने और साँस न लेने के कारण गई।

सन्दर्भ
-------

1. ↑  "संग्रहीत प्रति". मूल से 21 जुलाई 2015 को पुरालेखित. अभिगमन तिथि 17 जुलाई 2015.
2. ↑  U.S.-Pakistan dispute chokes Afghan supply route Retrieve 4 June 2012.
3. ↑  "संग्रहीत प्रति". मूल से 10 अक्तूबर 2012 को पुरालेखित. अभिगमन तिथि 17 जुलाई 2015.
4. ↑  "अफगानिस्तान: हिमस्खलन से 160 लोग मरे". आईबीएन लाइव. 10 फरवरी 2010. मूल से 22 जुलाई 2015 को पुरालेखित. अभिगमन तिथि 18 जुलाई 2015.

बाहरी कड़ियाँ
-------------

|  |  |
| --- | --- |
|  | **Salang Tunnel** से संबंधित मीडिया विकिमीडिया कॉमंस पर उपलब्ध है।  |

* *World's highest road tunnels* (अंग्रेज़ी)
* *Photos of Salang Tunnel avalanche* (अंग्रेज़ी)
* *Photos of road to Salang Tunnel* (अंग्रेज़ी)
तालिकोट का युद्ध
**तालिकोट का युद्ध** कन्नड़: ತಾಳಿಕೋಟೆ, तेलुगु:तेलुगु: తళ్ళికోట) (23 जनवरी 1565 ई. ), दक्कन के सल्तनतों और विजयनगर साम्राज्य के बीच लड़ा गया था। विजयनगर साम्राज्य की यह लडाई राक्षस-तांगड़ी नामक गावं के नजदीक लड़ी गयी थी। इस युद्ध में विजय नगर साम्राज्य को हार का सामना करना पड़ा।परिणाम विजयनगर की हार और दक्षिण भारत के अंतिम हिन्दू साम्राज्य का पतन रहा। 

तालीकोटा  की लड़ाई के समय, सदाशिव राय विजयनगर साम्राज्य का शासक था, लेकिन वह एक कठपुतली शासक था। वास्तविक शक्ति उसके मंत्री राम राय द्वारा प्रयोग किया जाता था। सदाशिव राय नें दक्कन की इन सल्तनतों के बीच अंतर पैदा करके उन्हें पूरी तरह से कुचलने की कोशिश की थी, हालाकि बाद में इन सल्तनतों को विजयनगर के इस मंसूबे के बारे में पता चल गया था और उन्होंने एकजुट होकर एक गठबंधन का निर्माण किया था और विजयनगर साम्राज्य पर हमला बोल दिया था। दक्कन की सल्तनतों ने विजयनगर की राजधानी में प्रवेश करके उनको बुरी तरह से लूटा और सब कुछ नष्ट कर दिया। 

**इसके परिणाम**

• तालीकोटा की लड़ाई के पश्चात् दक्षिण भारतीय राजनीति में विजयनगर  राज्य की प्रमुखता समाप्त हो गयी। 

• मैसूर के राज्य, वेल्लोर के नायकों और शिमोगा में केलादी के नायकों नें विजयनगर से अपनी स्वतंत्रता की घोषणा की। 

• यद्यपि दक्कन की इन सल्तनतों नें विजयनगर की इस पराजय का लाभ नहीं उठाया और पुनः पहले की तरह एक दुसरे से लड़ने में व्यस्त हो गए और अंततः मुगलों के आक्रमण के शिकार हुए।

**विजयनगर की हार के कारण**

• दक्कन की सल्तनतों की तुलना में  विजयनगर के सेना में घुड़सवार सेना की कम संख्या थी, अतः विजयनगर के सेना को पराजय का सामना करना पड़ा। 

• दक्कन की सल्तनतों की तुलना में  विजयनगर के सेना में जो भी हथियार इस्तेमाल किये जा रहे थे वे अधिक परिष्कृत नहीं थे। 

• दक्कन की सल्तनतों के तोपखाने युद्ध में बेहतर थे। 

• विजयनगर की हार का सबसे बड़ा कारण गिलानी भाइयों का विश्वासघात था जिसके कारण विजयनगर की सेना को पराजय का सामना करना पड़ा।

सन्दर्भ
-------

1. 1 2  इंडिया टुडे Collector's edition of History
**तुवालू के गवर्नर-जनरल** यानि **महाराज्यपाल**,  तुवालू की रानी के निवासिय स्थानीय राजप्रतिनिधि का पद है। गवर्नर-जनरल,  तुवालू की रानी, जोकी  तुवालू  और यूनाइटेड किंगडम समेत कुल १६ प्रजाभूमियों की शासी नरेश एवं राष्ट्रप्रमुख हैं, के अनुपस्थिति में उनके संवैधानिक कार्यों का निर्वाह करते हैं।

पदाधिकारियों की सूचि
--------------------

मुख्य लेख: तुवालू के गवर्नर-जनरलों की सूचि

नियुक्ति
--------

 तुवालू  समेत लगभग सारे राष्ट्रमण्डल प्रजाभूमियों में, गवर्नर-जनरल की नियुक्ति महारानी द्वारा, संबंधित प्रजाभूमि के प्रधानमंत्री के सलाह पर होती है। हालाँकि कुछ प्रजाभूमियाँ ऐसी भी हैं, जहाँ गवर्नर-जनरल का चुनाव राष्ट्रीय संसद द्वारा बहुमत से होता है।  तुवालू  में गवर्नर-जनरल को शासक द्वारा, प्रधानमंत्री की सलाह पर नियुक्त किया जाता है।

कार्य व कर्तव्य
---------------

 तुवालू  सैद्धांतिक रूप से एक राजतंत्र है, और और  तुवालू  के शासक के पदाधिकारी इसके राष्ट्रप्रमुख होते हैं, हालाँकि शासक की सारी संवैधानिक शक्तियों का अभ्यास, उनके प्रतिनिधि के रूप में,  तुवालू  के गवर्नर-जनरल करते हैं।  तुवालू  के सत्ताधारी रानी/राजा पर सैद्धांतिक रूप से एक संवैधानिक शासक के अधिकार निहित है, परंतु परंपरानुसार इन सारी शक्तियों का अभ्यास केवल संसद और सरकार के विनिर्देशों के अनुसार ही, शासक के प्रतिनिधि होने के नाते, महाराज्यपाल द्वारा किया जाता है। संसदीय शासक होने के नाते, शासक के सारे संवैधानिक अधिकार(जोकि महाराज्यपाल द्वारा निर्वाहित होते हैं), निष्पक्ष तथा गैर-राजनैतिक कार्यों तक सीमित हैं।

सैद्धांतिक रूप से, महारानी तथा उनके महाराज्यपाल, दोनों पर ही अत्यंत संवैधानिक शक्तियाँ निहित हैं, परंतु ऐसे किसी भी अधिकार का निर्वाह वे केवल स्वेच्छा से नहीं कर सकते है। अपने पद के कर्तव्यों का निर्वाह करने हेतु वे प्रधानमंत्री या अन्य संबंधित अधिकारी के सलाह पर ही कार्य कर सकते हैं। गवर्नर-जनरल, विभिन्न राजकीय और पारंपरिक कार्यों में  तुवालू की रानी का प्रतिनिधित्व करते हैं, जैसे की:संसद के राजकीय उद्घाटन का समारोह, सैन्य परेड में और विभिन्न नागरिक और सैन्य सम्मानों की प्रस्तुति के दौरान। इसके अलावा गवर्नर-जनरल, महारानी के प्रतिनिधि के रूप में, राष्ट्रप्रमुख के कई आधिकारिक कार्यों का भी निर्वाह करते है, उदाहरणस्वरूप:प्रधानमंत्री और अन्य मंत्रियों की नियुक्ति व बर्खास्तगी, संसद का सत्र-आवाहन करना और सत्रांत करना और नए चुनावों की घोषणा करना। ये सब, सैद्धान्तिक तौर पर शासक के अधिकार हैं, परंतु वास्तविक रूप से इन्हें केवल गवर्नर-जनरल द्वारा ही उपयोग किया जाता है। शासक के राजनैतिक-शक्तियों का अभ्यय गवर्नर-जनरल द्वारा सरकार और अपने मंत्रियों की सलाह और विनिर्देशों पर ही करते हैं।

इन्हें भी देखें
---------------

* तुवालू का राजतंत्र
* राष्ट्रमण्डल प्रजाभूमि

सन्दर्भ
-------

बाहरी कड़ियाँ
-------------
छत्तीसगढ़ राज्य के संरक्षित स्मारक **सिद्धेश्वर मंदिर** छत्तीसगढ़ राज्य के बलौदाबाजार जिले में रायपुर से बलोदाबाजार रोड पर ७० कि॰मी॰ दूर स्थित नगर पंचायत पलारी में बालसमुंद तालाब के तटबंध पर यह शिव मंदिर स्थित है। इस मंदिर का निर्माण लगभग ७-८वीं शती ईस्वी में हुआ था। ईंट निर्मित यह मंदिर पश्चिमाभिमुखी है। मंदिर की द्वार शाखा पर नदी देवी गंगा एवं यमुना त्रिभंगमुद्रा में प्रदर्शित हुई हैं। द्वार के सिरदल पर त्रिदेवों का अंकन है। प्रवेश द्वार स्थित सिरदल पर शिव विवाह का दृश्य सुन्दर ढंग से उकेरा गया है एवं द्वार शाखा पर अष्ट दिक्पालों का अंकन है। गर्भगृह में सिध्देश्वर नामक शिवलिंग प्रतिष्ठापित है। इस मंदिर का शिखर भाग कीर्तिमुख, गजमुख एवं व्याल की आकृतियों से अलंकृत है जो चैत्य गवाक्ष के भीतर निर्मित हैं। विद्यमान छत्तीसगढ़ के ईंट निर्मित मंदिरों का यह उत्तम नमूना है। यह स्मारक छत्तीसगढ़ राज्य द्वारा संरक्षित है।

| * दे
* वा
* सं
छत्तीसगढ़ राज्य के संरक्षित स्मारक |
| --- |
| कुलेश्वर मंदिर  •  शिव मंदिर  •  सिद्धेश्वर मंदिर  •  चितावरी देवी मंदिर  •  मावली देवी मंदिर  •  प्राचीन ईंटों का मंदिर  •  प्राचीन शिव मंदिर  •  फणिकेश्वर महादेव मंदिर  •  शिव मंदिर  •  आनंद प्रभु कुटी विहार  •  स्वस्तिक विहार  •  जगन्नाथ मंदिर  •  कर्णेश्वर महादेव मंदिर  •  भोरमदेव मंदिर  •  छेरकी महल  •  मण्डवा महल  •  शिव मंदिर, घटियारी  •  बजरंगबली मंदिर  •  शिव मंदिर  •  नागदेव मंदिर  •  शिव मंदिर  •  बहादुर क्लारिन की माची  •  विष्णु मंदिर  •  महापाषाणीय स्मारक  •  महापाषाणीय स्मारक  •  महापाषाणीय स्थल  •  महापाषाणीय स्मारक  •  महापाषाणीय स्मारक  •  घुघुसराजा मंदिर  •  मढियापाट (ध्वस्त मंदिर)  •  प्राचीन मंदिर  •  कुकुरदेव मंदिर  •  बूढेश्वर शिव मंदिर तथा चतुर्भुजी मंदिर  •  शिव मंदिर  •  शिव मंदिर  •  कपिलेश्वर शिव मंदिर समूह एवं बावड़ी  •  महामाया मंदिर  •  प्राचीन शिव मंदिर  •  देवरानी जिठानी मंदिर, ताला  •  धूमनाथ मंदिर  •  शिव मंदिर  •  कबीर पंथी सतगुरू की तीन मजार  •  गुढियारी शिव मंदिर  •  प्राचीन टीले (ईंटों के)  •  प्राचीन टीला स्थित बुद्ध प्रतिमा  •  शिव मंदिर  •  शिव मंदिर  •  शिव मंदिर  •  बत्तीसा मंदिर  •  लक्ष्मणेश्वर महादेव मंदिर  •  ध्वस्त मंदिर (शाला भवन के पास)  •  ध्वस्त मंदिर (रानी तालाब के पास)  •  शिव मंदिर  •  देउर मंदिर  •  देवी का मंदिर (छेरिका देउर)  •  सतमहला मंदिर समूह  •  शिव मंदिर  •  शैलाश्रय |

यह मंदिर लाल इंटो से बना है। मंदिर के बगल में एक रंग मंच बना है। एवं दुर्गा माता का मंदिर, राधा कृष्ण भगवान का मंदिर, और गुरु घाशी दास जी का भी मंदिर है। मंदिर के पास कार्तिक पूर्णिमा के दिन एक मेला का आयोजन होता है लोग उस दिन सुबह 4 बजे स्नान करने जाते हैं। महाशिवरात्रि के पर्व पर मंदिर को सजा दिया जाता है और मेला होता है। मंदिर के सामने एक तालाब है। ऐसा कहा जाता है की यह तालाब छत्तीसगढ़ का सबसे बड़ा तालाब है। तालाब के बीच में एक टापू है। जिसमे माँ शारदा का मंदिर है। मंदिर के आस पास सुंदर बाग है। बाग में विविध प्रकार के झूले एवम् पेड़ पौधे हैं।
**सार्वजनिक व्यय** (पब्लिक एक्सपेन्डीचर) से अभिप्राय उन सब खर्चों से है जिन्हें किसी देश की केन्द्रीय, राज्य तथा स्थानीय सरकारें अपने प्रशासन, सामाजिक कल्याण, आर्थिक विकास तथा अन्य देशों की सहायता के लिए करती है। लोक वह राजस्व का उसी प्रकार से एक महात्वपूर्ण अंग है जिस प्रकार की उपभोग अर्थशास्त्र का व्यय को एककृत करने तथा राज्य की अन्य वित्त क्रियाओं का उद्देश्‍य एवीएन साधे है यादी इसके अपेक्षा की गई तो

सार्वजनिक व्यय सम्बन्धी सिद्धान्त
---------------------------------

मुख्य लेख: कराधान के सिद्धान्त
### अधिकतम सामाजिक लाभ का सिद्धान्त

आधुनिक राज्य कल्याणकारी राज्य है जिसका मुख्य उद्देश्य लोगों का अधिकतम कल्याण करना है। सरकार की राजकोषीय व बजटीय गतिविधियां संपूर्ण अर्थव्यवस्था को बहुत प्रभावित करती है। इसलिए सार्वजनिक वित्त लगाते समय सार्वजनिक वित्त के कार्यों के लिए कुछ ऐसे कारक स्थापित किए जाए जिससे अधिकतम सामाजिक कल्याण प्राप्त किया जा सके। इसी कारण इस सिद्धान्त को अधिकतम सामाजिक लाभ का सिद्धान्त कहा जाता है। प्रो. शशांक ने इसे 'अधिकतम सामाजिक लाभ का सिद्धान्त' नाम दिया है। 

इस सिद्धान्त का प्रतिपादन मुख्य रूप में प्रो. शशांक तथा प्रो. पीगू द्वारा किया गया। इसलिए इसे शशांक अथवा पीगू का सिद्धान्त भी कहा जाता है। उनके अनुसार प्रत्येक दिशा में सार्वजनिक व्ययको इस प्रकार किया जाना चाहिए कि समाज को किसी भी दिशा में होने वाली छोटी सी वृद्धि से प्राप्त होने वाला लाभ, किसी भी कराधान में होने वाली वृद्धि या किसी भी सार्वजनिक आय के अन्य स्रोत से प्राप्त होने वाली हानि के बराबर हो। अंतिम व आदर्श बिंदु वह होगा जहां पर राज्य द्वारा खर्च पैसे की प्रत्येक इकाई से प्राप्त होने वाला लाभ वसूल किये गए राजस्व की प्रत्येक इकाई में होने वाले त्याग के बराबर होगा। इस बिंदु पर समुदाय के कर का सामाजिक त्याग तथा सार्वजनिक व्यय से प्राप्त होने वाला सामाजिक लाभ एक दूसरे को परस्पर काटते हैं।

अधिकतम सामाजिक लाभ का सिद्धान्त इस तथ्य पर आधारित है कि न तो प्रत्येक कर ही एक बुराई है और न ही प्रत्येक व्यय एक अच्छाई है। कर तथा सार्वजनिक व्यय के प्रभावों के बीच सन्तुलन की आवश्यकता है ताकि अधिकतम सामाजिक लाभ प्राप्त किया जा सके।

डाल्टन के अनुसार अधिकतम सामाजिक लाभ का सिद्धान्त यह बताता है कि, "सार्वजनिक वित्त का सबसे अच्छी प्रणाली वह है जिसके द्वारा राज्य अपने कार्य द्वारा अधिकतम सामाजिक लाभ प्राप्त करता है।"

#### अधिकतम सामाजिक सिद्धान्त की आलोचना

अधिकतम सामाजिक लाभ सिद्धान्त निम्नलिखित मान्यताओं पर आधारित हैः

1. कर सरकार की आय का मुख्य स्रोत हैं।

2. घटते सीमान्त सामाजिक लाभ का नियम सार्वजनिक व्यय पर लागू होता है।

3. करों पर बढ़ती सीमान्त सामाजिक अनुपयोगिता लागू होती है।

#### अधिकतम सामाजिक लाभ की शर्तें

अधिकतम सामाजिक लाभ की मुख्य शर्तें निम्नलिखित हैः

1. सार्वजनिक व्यय पर खर्च किए गए रुपये से सामाजिक लाभ (डैठ) उस त्याग के बराबर होना चाहिए जो कर के रुप में एकत्रित अन्तिम रुपये के त्यागने से होता है। इसका अर्थ है कि अधिकतम लाभ तब प्राप्त होगा जब सीमान्त सामाजिक लाभ और सीमान्त सामाजिक त्याग बराबर हो जाएं
अर्थात् डैठ त्र डै

2. सार्वजनिक व्यय विभिन्न स्कीमों में इस प्रकार से वितरित किया जाना चाहिए कि इन विभिन्न स्कीमों पर खर्च किए गए अन्तिम रुपये से प्राप्त लाभ समान हो।

3. विभिन्न दिशाओं में कर इस विधि से लगाए जाने चाहिए कि प्रत्येक दिशा से प्राप्त अन्तिम रुपये का त्याग अथवा अनुपयोगिता बराबर हो।
**साइरस पलोनजी मिस्त्री** (4 जुलाई 1968 – 4 सितंबर 2022) एक व्यापारी थे जो 28 दिसंबर 2012 को टाटा समूह ( एक भारतीय व्यापार संगठन) के अध्यक्ष बने थे जिसके बाद टाटा ग्रुप ने 24 अक्टूबर 2016 को साइरस मिस्त्री को चेयरमैन पद से हटा दिया था | वह समूह के छठे अध्यक्ष हैं और दोराबजी टाटा के बाद, *टाटा*नाम नहीं पड़ने तक दूसरे हैं। *दि इकॉनॉमिस्ट* ने भारत और ब्रिटेन दोनों में "सबसे महत्वपूर्ण उद्योगपति" के रूप में उन्हें वर्णित किया गया था।

वह भारतीय निर्माण थैलीशाह पालोनजी मिस्त्री के सबसे छोटे बेटे थे।

प्रारंभिक जीवन और शिक्षा
------------------------

मिस्त्री ने मुंबई में कैथेड्रल एवं एंड जॉन कॉनन स्कूल में अध्ययन किया। उन्होंने सिविल इंजीनियरिंग में बी एस के साथ इंपीरियल कॉलेज, लंदन से स्नातक की उपाधि और लंदन बिजनेस स्कूल से प्रबंधन में विज्ञान में एक मास्टर डिग्री रखते थे। वह सिविल इंजीनियर संस्थान के एक सदस्य थे।

व्यवसाय
-------

मिस्त्री शापूरजी पालोनजी एंड कंपनी के प्रबंध निदेशक का काम किया, जो शापूरजी पालोनजी समूह का हिस्सा है। अपने पिता के सेवानिवृत्त होने से १ साल पहले, वह 1 सितंबर 2006 को टाटा संस के बोर्ड में शामिल हुए।

व्यक्तिगत जीवन
--------------

**साइरस मिस्त्री** पालोनजी मिस्त्री, एक शक्तिशाली उद्योगपति; और पैट्सी पेरिन दुबाश के सबसे छोटे बेटे है।

मिस्त्री ने, वकील इकबाल छागला की बेटी और प्रसिद्ध विधिवेत्ता एम.सी. छागला की पोती, रोहिका छागला से शादी की। मिस्त्री और उनकी पत्नी के साथ में उनके दो बेटे हैं।
मिस्त्री एक आयरिश नागरिक, और भारत के एक स्थायी निवासी है। एक आयरिश अखबार, The Independent, में एक खबर के मुताबिक, मिस्त्री खुद को एक वैश्विक नागरिक के रूप में देखते है और अपने पासपोर्ट के रंग को महत्वहीन सोचते है।

4 सितंबर 2022 को पालघर, महाराष्ट्र में एक दुर्घटना में इनकी मृत्यु हो गई।

सन्दर्भ
-------

1. 1 2 3  Zachariah, Reeba; Singh, Namrata (24 Nov 2011). "Cyrus Mistry: Avid golfer and foodie, avoids cocktail circuit". *द टाइम्स ऑफ़ इण्डिया*. मूल से 26 नवंबर 2011 को पुरालेखित. अभिगमन तिथि 24 February 2012.
2. ↑  "8 लाख करोड़ के टाटा ग्रुप से इसलिए हटाए गए थे साइरस मिस्त्री, पढ़ें 5 कारण". *आज तक* (hindi में). 2017-01-12. अभिगमन तिथि 2022-06-28.सीएस1 रखरखाव: नामालूम भाषा (link)
3. ↑  "Cyrus Mistry, a Tata in all but name" Archived 2013-12-04 at the Wayback Machine.
4. ↑   Archived 2015-11-13 at the Wayback Machine Britain and India: The odd couple
5. ↑  Munroe, Tony (23 Nov 2011).
6. ↑  "Cyrus P Mistry: Tata Sons' deputy chairman a reticent man with strategic vision, humility" Archived 2012-04-25 at the Wayback Machine.
7. ↑  Agarwal, Vibhuti (23 November 2011).
8. ↑  "Who is Cyrus Mistry?" Archived 2013-10-15 at the Wayback Machine
9. 1 2  "http://www.independent.ie/business/world/cyrus-mistry-and-the-mammy-factor-at-the-heart-of-tata-30728963.html" Archived 2015-10-04 at the Wayback Machine.
10. ↑  त्रिपाठी, आशुतोष. "Cyrus Mistry, Ex Tata Sons Chairman, Dies In Accident Near Mumbai". *NDTV.com*. अभिगमन तिथि 4 सितम्बर 2022.
सीरिया का वन्यजीव भूमध्य सागर के पूर्वी छोर पर एक देश सीरिया का वनस्पति और जीव है। इसकी तटरेखा के अलावा, देश में एक तटीय मैदान, पश्चिम में पर्वत श्रृंखलाएं, केंद्र में एक अर्द्ध शुष्क कदम क्षेत्र है, जो देश के अधिकांश भाग में स्थित है, और पूर्व में एक रेगिस्तानी क्षेत्र है। इन क्षेत्रों में से प्रत्येक के पास अपने स्वयं के विशिष्ट जानवर और पौधे हैं।

भूगोल
-----

सीरिया भूमध्य सागर के पूर्वी छोर पर मध्य पूर्व में स्थित है । इसकी सीमा उत्तर में तुर्की, पश्चिम में लेबनान और इज़राइल, दक्षिण में जॉर्डन और पूर्व में इराक से लगती है। स्थलाकृति में पश्चिम में एक संकीर्ण तटीय मैदान शामिल है जो सीरियाई तटीय पर्वत श्रृंखला तक बढ़ता है जो तट के साथ समानांतर चलता है। इसके दक्षिण में होम्स गैप है, जिसके आगे माउंट लेबनान और एंटी-लेबनान पर्वत हैं जो सीरिया को लेबनान से अलग करते हैं। इसके अलावा पूर्व के एक बड़े क्षेत्र है मैदान देश के केंद्र में या Badia। यह यूफ्रेट्स नदी से विभाजित है, जिस पर 1973 में एक जलाशय, असद झील का निर्माण किया गया था, जो सीरिया की सबसे बड़ी झील है। देश के पूर्व और दक्षिण में सीरियाई रेगिस्तान है और सुदूर दक्षिण में जाबाल अल-ड्रुज़ माउंटेन रेंज है । तटीय पहाड़ों और तट में भूमध्यसागरीय जलवायु है। यहाँ सर्दी हल्की और गीली होती है, 1,000 मि॰मी॰ (40 इंच) की वार्षिक वर्षा, और गर्मियों में, मई से अक्टूबर तक, गर्म और शुष्क। आगे अंतर्देशीय, वर्षा का स्तर तेजी से घटता है, 250 से 500 मि॰मी॰ (10 से 20 इंच) कदमों पर और 130 मि॰मी॰ (5 इंच) से कम रेगिस्तान में। अधिकतम और न्यूनतम तापमान अंतर्देशीय के बीच बहुत अधिक भिन्नता है, कभी-कभी ठंढ के साथ रात होती है और तापमान 45 °से. (113 °फ़ै) गर्मियों में दिन के हिसाब से।

फ्लोरा
------

सीरिया में फूलों की पौध की लगभग 3,100 प्रजातियों के साथ-साथ लगभग 112 जिम्नोस्पर्म दर्ज किए गए हैं। देश को विभिन्न वनस्पति क्षेत्रों के बीच एक चौराहे पर माना जा सकता है और तीन महाद्वीपों, यूरोप, एशिया और अफ्रीका से वनस्पतियों के प्रभाव दिखाई देते हैं। बर्फ की उम्र ने पुरापाषाण प्रजातियों को और अधिक दक्षिण की ओर धकेल दिया और जब जलवायु में सुधार हुआ, तो कुछ प्रजातियां तुर्की, सीरिया और लेबनान के पर्वतीय क्षेत्रों में आ गईं। प्रचलित पछुवा हवाएँ तट के पास अधिक वर्षा लाती हैं और तटीय पर्वत श्रेणियों के पश्चिमी भाग की वनस्पतियाँ पूर्वी ओर से भिन्न होती हैं, जो फिर से अंतर्देशीय पर्वत श्रृंखलाओं से भिन्न होती हैं और एक बार फिर से सूखा-रोधी पौधों से उगती हैं।

सन्दर्भ
=======

1. ↑  *GEF Country Portfolio Evaluation: Syria (1994–2008)*. GEF Evaluation Office. पपृ॰ 16–. आई॰ऍस॰बी॰ऍन॰ 978-1-933992-24-2.
2. ↑  Post, G.E. *Flora of Syria, Palestine, and Sinai*. Рипол Классик. पपृ॰ 22–24. आई॰ऍस॰बी॰ऍन॰ 978-5-87410-965-3.
3. ↑  Gockel, Wolfgang; Bruns, Helga (1998). *Syria – Lebanon*. Hunter Publishing. पपृ॰ 232–236. आई॰ऍस॰बी॰ऍन॰ 978-3-88618-105-6. मूल से 5 मई 2016 को पुरालेखित. अभिगमन तिथि 14 नवंबर 2019.
**सरस्वती भवन पुस्तकालय** वाराणसी में स्थित भारत का एक प्रसिद्ध पुस्तकालय है। यह सम्पूर्णानन्द संस्कृत विश्वविद्यालय के परिसर में है। यहाँ दुर्लभ पाण्डुलिपियाँ रखी हैं। इस समय यहाँ एक लाख से ज्यादा पांडुलिपियाँ हैं। भारतीय ज्ञान-विज्ञान का अनमोल खजाना संजोने वाली दुर्लभ प्राचीनतम पांडुलिपियों के संरक्षण के लिए ही सरस्वती भवन की स्थापना की गई थी।

परिचय
-----

इस पुस्तकालय की स्थापना राजकीय संस्कृत महाविद्यालय, वाराणसी की स्थापना के समय ही (१८९४ में) हो गयी थी। किन्तु इसके भवन का शिलान्यास १६ नवम्बर १९०७ को वेल्स के राजकुमार एवं राजकुमारी के आगमन के समय हुआ था। यह भवन १९१४ में बनकर तैयार हुआ और इसका नाम 'प्रिन्स ऑफ वेल्स सरस्वती भवन' रखा गया।

प्रारंभ में इस पुस्तकालय में वेद, वेदांग, पुराण, ज्योतिष एवं व्याकरण आदि विषयों की 1,11,132 पांडुलिपियां थीं परन्तु वर्तमान में इनकी संख्या लगभग 95 हजार है। देवनागरी, खरोष्ठी, मैथिली, बंग, ओड़िया, नेवाड़ी, शारदा, गुरुमुखी, तेलुगु एवं कन्नड की विभिन्न लिपियों और संस्कृत में लिखी गईं ये पांडुलिपियां स्वर्ण पत्र, कागज, ताड़पत्र, भोजपत्र एवं काष्ठपत्र पर लिखी गई हैं। इनमें स्वर्णपत्र पर लिखी गई त्रिपिटक, श्रीमद्भागवत गीता समेत कई पांडुलिपियां करीब 900 साल पुरानी हैं।

इन्हें भी देखे<
---------------

* सरस्वती भवन ग्रंथमाला
* सम्पूर्णानंद विश्वविद्यालय

बाहरी कड़ियाँ
-------------

* **सरस्वती भवन पुस्तकालय** के बारे में (अंग्रेजी में)
दमिश्क में स्थित उमय्यद मस्जिद
**सीरिया में इस्लाम** Islam in Syria: सीरिया की 90 प्रतिशत आबादी मुस्लिम है और। सुन्नी मुस्लिम कुल जनसंख्या के 74 प्रतिशत हैं जबकि शिया क़रीब 13 प्रतिशत जिसमें 10 प्रतिशत जनसंख्या ईसाइयो की। और कुछ यहूदी भी रहते हैं। जाति के रूप में सीरिया में कुर्द लोग तुर्कमेन लोग भी निवास करते है।

सीरिया में इस्लाम प्रवेश इतिहास
-------------------------------

इस्लाम शुरु काल में सीरिया पर अरब मुस्लिम रशीदुन खिलाफद द्वारा 634, 640 ईस्वी में खलीफा हजरत अबू बकर और हजरत खालिद बिन वालिद के नेतृत्व में सीरिया पर विजय प्राप्त की थी जिसके परिणामस्वरुप सीरिया इस्लाम का एक प्रमुख केन्द्र बन गया जिसके बाद 7 वी सदी में उम्मयद खलिफाओ ने दमिश्क को अपनी राजधानी के रूप में स्थापित किया और उम्मयदो ने दमिश्क से एक साम्राज्य के रूप में शासन किया जिसमें सीरिया को चार नगरो दमिश्क, होम्स, फिलिस्तीन और जार्डन विभाजित किया गया जिसके बाद इस्लामी साम्राज्य का तेजी गति से विस्तार हुआ स्पेन से लेकर भारत और मध्य एशिया के हिस्सो पर दमिश्क से शासन किया इसी कारण सीरिया एक सम्रध्द साम्राज्य का केन्द्र रहा उम्मयद शासकों ने अब्द अल मलिक महल तथा उम्मयद मस्जिद और बहुत सारे महल मस्जिदो का निर्माण कराया था। 750 ईस्वी में अब्बासी खलिफाओ का सीरिया में शासन स्थापित हो गया उन्होने दमिश्क से राजधानी हटा कर बगदाद को बनाया उसके बाद चार वे अब्बासी ख़लीफा, हारुन अल रशीद ने 786 ईस्वी में बगदाद से अलप्पो को राजधानी बनाया था।

सन्दर्भ
-------
**साई मांजरेकर** एक भारतीय अभिनेत्री हैं जो हिंदी, मराठी और तेलुगु भाषा की फिल्मों में काम करती हैं। वह अभिनेता महेश मांजरेकर और मेधा मांजरेकर की बेटी है। उन्होंने दबंग 3 (2019) के साथ अभिनय की शुरुआत की, जिसके लिए उन्हें सर्वश्रेष्ठ महिला पदार्पण नामांकन के लिए फिल्मफेयर पुरस्कार मिला। वह उसके बाद *गनी* और *मेजर* जैसी फिल्मों में दिखाई दी हैं।

प्रारंभिक जीवन
--------------

मांजरेकर का जन्म 23 दिसंबर 1997 या 24 दिसंबर 2001 को फिल्म अभिनेता मेधा और महेश मांजरेकर के घर हुआ था। उन्होंने एनएसएस हिल स्प्रिंग इंटरनेशनल स्कूल, मुंबई और मुंबई विश्वविद्यालय में अध्ययन किया।

करियर
-----

मांजरेकर ने मराठी फिल्म काकस्पर्श (2012) में कुशी दामले के रूप में एक संक्षिप्त उपस्थिति के साथ अपने अभिनय करियर की शुरुआत की। उन्होंने 2019 की हिंदी फिल्म दबंग 3 में सलमान खान के साथ खुशी चौटाला के रूप में पहली प्रमुख भूमिका निभाई। फिल्म को आलोचकों से नकारात्मक समीक्षा मिली और इसकी व्यावसायिक संभावनाएं सीएए आंदोलन के विरोध से प्रभावित हुईं। उन्होंने इस फिल्म के लिए सर्वश्रेष्ठ महिला पदार्पण नामांकन के लिए फिल्मफेयर पुरस्कार अर्जित किया। वह 2020 में आयुष शर्मा के साथ "मांझा" गीत के संगीत वीडियो में दिखाई दी थीं।

मांजरेकर ने 2022 में फिल्म *गनी* में वरुण तेज के साथ तेलुगु फिल्म करियर की शुरुआत की, जो एक व्यावसायिक विफलता थी। उन्हें अगली बार तेलुगु-हिंदी द्विभाषी जीवनी एक्शन फिल्म *मेजर* की एक बायोपिक में चित्रित किया गया था, जिसमें उन्होंने ईशा अग्रवाल, उन्नीकृष्णन की प्रेम रुचि की भूमिका निभाई थी। इस फिल्म को अपने प्रदर्शन, निर्देशन के लिए आलोचनात्मक प्रशंसा मिली और 2022 की सबसे ज्यादा कमाई करने वाली तेलुगु फिल्मों में से एक के साथ व्यावसायिक सफलता मिली।

मांजरेकर अगली फिल्म में गुरु रंधावा के साथ *कुछ खट्टा हो जाये* में दिखाई देंगी।

सन्दर्भ
-------

1. ↑  "Saiee ManjrekarBest Debut Female". *filmfare.com* (अंग्रेज़ी में). अभिगमन तिथि 2023-06-11.
2. ↑  "Salman Khan, Sonakshi Sinha And Team Dabangg Made Saiee Manjrekar's Birthday Special". *NDTV.com*. अभिगमन तिथि 2023-06-11.
3. ↑  "Happy 21st Birthday Saiee M Manjrekar: 5 pictures of the actress that proves she is an absolute stunner". *Popdiaries* (अंग्रेज़ी में). 2022-12-25. अभिगमन तिथि 2023-06-11.
4. ↑  "Dabangg 3 release date announced: Salman Khan's film hits theatre in December - The New Indian Express". *www.newindianexpress.com*. अभिगमन तिथि 2023-06-11.
5. ↑  "Manjha music video out: Aayush Sharma and Saiee Manjrekar indulge in patangon wala pyaar". *India Today* (अंग्रेज़ी में). 2020-03-16. अभिगमन तिथि 2023-06-11.
17 मई 1782 को मराठा साम्राज्य और ब्रिटिश ईस्ट इंडिया कंपनी के प्रतिनिधियों द्वारा प्रथम आंग्ल-मराठा युद्ध(1775ई.-1782ई.) को समाप्त करने के लिए लंबी बातचीत के बाद सिन्धिया ने पेशवा व अग्रेजों के मध्य सालबाई की संधि **(1782 ) करवा दी । इसकी शर्तों के तहत,** 

कंपनी ने साल्सेट और भरूच पर नियंत्रण बनाए रखा और गारंटी ली कि मराठा मैसूर के हैदर अली को हरा देंगे और कर्नाटिक क्षेत्र को वापिस हासिल करेंगे। 

मराठों ने यह भी गारंटी दी कि फ्रांसीसी अपने क्षेत्रों पर बस्तियां स्थापित करने से प्रतिबंधित होंगे। 

बदले में, अंग्रेज़ों ने अपने शागिर्द, रघुनाथ राव को पेंशन देने पर सहमति जताई और माधवराव द्वितीय को मराठा साम्राज्य के पेशवा के रूप में स्वीकार किया। 

अंग्रेजों ने जुमना नदी के पश्चिम में महादजी सिंधिया के क्षेत्रीय दावों को भी मान्यता दी और पुरंदर की संधि के बाद अंग्रेजों द्वारा कब्जा किए गए सभी क्षेत्रों को मराठों को वापस दे दिया गया। 

सालबाई की संधि के परिणामस्वरूप 1802 में द्वितीय आंग्ल-मराठा युद्ध छिड़ने तक मराठा साम्राज्य और ब्रिटिश ईस्ट इंडिया कंपनी के बीच (20 वर्ष) सापेक्ष शांति का दौर चला।  डेविड एंडरसन ने ईस्ट इंडिया कंपनी की ओर से सालबाई की संधि का समापन किया।

ये भी देखें
-----------

* ग्वालियर रेज़िडेन्सी

संदर्भ
------

1. ↑  Olson and Shadle, p. 706.
2. ↑  Proceedings of the session. Volume 12. Indian Historical Records Commission. 1930.p. 115

सूत्र
-----

* ओल्सन, जेम्स स्टुअर्ट और शैडल, रॉबर्ट। *ब्रिटिश साम्राज्य का ऐतिहासिक शब्दकोश* । ग्रीनवुड प्रेस, 1996।
अनुभव और वास्तविक ज्ञान के आधार पर किसी विषय के संबंध में व्यक्तिगत क्षमता का आकलन। मनोविज्ञान के क्षेत्र में, **डनिंग-क्रूगर प्रभाव** (अंग्रेज़ी: Dunning–Kruger effect) एक संज्ञानात्मक पूर्वाग्रह (cognitive bias) है जिसमें लोग अपनी संज्ञानात्मक क्षमता (cognitive ability) का ग़लत आकलन करते हैं। यह भ्रमपूर्ण श्रेष्ठता (illusory superiority) के संज्ञानात्मक पूर्वाग्रह से संबंधित है और लोगों की क्षमता (की कमी) को पहचानने में असमर्थता के कारण होता है। मेटाकॉग्निशन की आत्म-जागरूकता के बिना, लोग निष्पक्ष रूप से अपनी क्षमता या अक्षमता का मूल्यांकन नहीं कर सकते।

जैसा कि सामाजिक मनोवैज्ञानिकों डेविड डनिंग और जस्टिन क्रूगर बताते हैं, भ्रम की श्रेष्ठता का संज्ञानात्मक पूर्वाग्रह कम क्षमता वाले लोगों में आंतरिक भ्रम (internal illusion) और ज़्यादा क्षमता वाले लोगों में बाहरी गलत धारणा (external misperception) से उत्पन्न होता है। इसके मुताबिक़, "अक्षम लोग अपनी क्षमता को वास्तविक से अधिक मानने की ग़लती करते हैं, जबकि अत्यधिक सक्षम लोग दूसरों की क्षमता असल से ज़्यादा मान लेते हैं"। यह प्रभाव इसी त्रुटि की उपज है।

  



> The fundamental cause of the trouble is that in the modern world the stupid are cocksure while the intelligent are full of doubt.
> 
> — Bertrand Russell
> 
> 


> « आधुनिक दुनिया की मूल समस्या यह है कि बेवक़ूफ़ आत्मविश्वास से भरे हुए हैं और बुद्धिमान शंका से।
> 
> - बर्ट्रैंड रसल »
> 
>

आत्म-धारणा में सांस्कृतिक अंतर
------------------------------

इस प्रभाव के अध्ययन आमतौर पर उत्तरी अमेरिकियों के होते हैं, लेकिन जापानी लोगों पर किए गए अध्ययन से पता चलता है कि प्रभाव की घटना में सांस्कृतिक कारकों की भूमिका भी है। अध्ययन Divergent Consequences of Success and Failure in Japan and North America: An Investigation of Self-improving Motivations and Malleable Selves" (2001) ने संकेत दिया कि जापानी लोग अपनी क्षमताओं को कम आंकते हैं, और असफलता को अवसर के रूप में देखने की प्रवृत्ति रखते हैं। इस अवसर का प्रयोग वे किसी दिए गए कार्य में उनकी क्षमताओं में सुधार करने के लिए करते हैं, जिससे उनके सामाजिक समूह के लिए उनका मूल्य बढ़ जाता है।

इन्हें भी देखें
---------------

* आत्मरति

संदर्भ
------

1. 1 2  Kruger, Justin; Dunning, David (1999). "Unskilled and Unaware of It: How Difficulties in Recognizing One's Own Incompetence Lead to Inflated Self-Assessments". *Journal of Personality and Social Psychology*. **77** (6): 1121–1134. CiteSeerX 10.1.1.64.2655. PMID 10626367. डीओआइ:10.1037/0022-3514.77.6.1121.
2. ↑  DeAngelis, Tori (February 2003). "Why We overestimate Our Competence". *Monitor on Psychology*. **34** (2): 60. आइ॰एस॰एस॰एन॰ 1529-4978. मूल से 23 फ़रवरी 2011 को पुरालेखित. अभिगमन तिथि 7 March 2011.
3. ↑  Heine, S.J.; Lehman, D.R.; Ide, E.; Leung, C.; Kitayama, S.; Takata, T.; Matsumoto, H. (October 2001). "Divergent Consequences of Success and Failure in Japan and North America: An Investigation of Self-improving Motivations and Malleable Selves". *Journal of Personality and Social Psychology*. **81** (4): 599–615. PMID 11642348. आइ॰एस॰एस॰एन॰ 0022-3514. डीओआइ:10.1037/0022-3514.81.4.599.

आगे की पढाई
-----------

* Dunning, David (27 October 2014). "We Are All Confident Idiots". *Pacific Standard*. The Social Justice Foundation. मूल से 4 जुलाई 2017 को पुरालेखित. अभिगमन तिथि 28 October 2014.

बाहरी कड़ियाँ
-------------
**डीज़ल** एक प्रकार का उदप्रांगार ईंधन है जो पेट्रोलियम को कई चरणों में ठंडा करने से एक चरण (२००-३५० C) में बनता है। इसका उपयोग वाहनों, मशीनों, संयत्रों आदि को चलाने के लिए ईंधन के रूप मे किया जाता है। इसका प्रयोग भारी वाहनों तथा तापज्वलित यानि संपीडित वायु में उड़ेलने से हुए स्वतः दहन इंजनों में इस्तेमाल होता है। प्रति लीटर इसमें पेट्रोल के बराबर रासायनिक ऊर्जा होती है। इसके द्वारा चालित इंजनों में नाट्रोजन आक्साईड तथा कालिख के कण अधिक होते हैं, जिसकी वजह से प्रदूषण को नियंत्रित करना मुश्किल होता है। इसलिए इसके स्थान पर जैविक पदार्थों से बने तेल, जिन्हें *जैव डीज़ल* कहा जाता है, का इस्तेमाल शुरु हुआ है। डीज़ल शब्द का इस्तेमाल इस विस्थापित तेल के लिए भी होता है। 

भारत में इस पर पेट्रोल के मुकाबले कम कर लिया जाता है जिसकी वजह से ये पेट्रोल से सस्ता होता है। इसके विपरीत कई देशों में इसके इस्तेमाल को कम करने के उद्देश्य से अधिक कर लगाया जाता है।

इतिहास
------

इसका नाम जर्मन आविष्कारक रुडोल्फ़ डीज़ल के नाम पर पड़ा है जिसने 1892 में डीज़ल इंजन के लिए पेटेंट लिया।

गुण
---

डीज़ल सामान्यतः द्रव रूप में पाया जाता है जिसमें कई उदप्रांगार रहते हैं। इस द्रव का घनत्व 820 ग्रान प्रति लीटर, यानि लगभग 820 किग्रा/मी3 होता है तथा इसका वाष्पीकरण 150-300 डिग्री सेन्टीग्रेड पर होता है। इसकी रचना कई उदप्रांगार के मिश्रण से होती है जिसमें खुली कड़ी तथा सुगंधित गोल कड़ी के कार्बन परमाणुओं से बने उदप्रांगार शामिल हैं। इसका औसत रासायनिक सूत्र C12H23 माना जाता है। इसमें प्रति लीटर ऊर्जा 43.18 मेगाजूल होती है जो पेट्रोल से थोड़ी अधिक है पर प्रति किलो दोनों में समान ऊर्जा रहती है।

इन्हें भी देखें
---------------

* बायोडीजल
* पेट्रोलियम
* ईन्धन
डीडी असम एक सरकारी स्वामित्व वाला भारतीय टीवी चैनल है । यह गुवाहाटी में स्थित दूरदर्शन केंद्र असम से प्रसारित होता है । डीडी असम डीडी फ्री डिश डीटीएच पर चैनल 52 पर उपलब्ध है। असम दूरदर्शन लगभग 83% आबादी और लगभग 79% क्षेत्र तक पहुंच सकता है।

Doordarshan TV channel in Assam, Indiaसाँचा:SHORTDESC:Doordarshan TV channel in Assam, India

इतिहास
------

भारत में, पहला प्रसारण 1965 में हुआ था, बाद में आकाशबनी के साथ । 1976 में यह दूरदर्शन के रूप में स्वतंत्र हो गया। डीडी असम 24 x 7 सैटेलाइट चैनल 4 अगस्त 2020 को तत्कालीन सूचना और प्रसारण मंत्री प्रकाश जावड़ेकर द्वारा लॉन्च किया गया था । यह नई दिल्ली से वीडियो कॉन्फ्रेंसिंग के जरिए किया गया।

क्षेत्रीय समाचार इकाई (आरएनयू)
------------------------------

डीडी न्यूज की 31 कार्यात्मक क्षेत्रीय समाचार इकाइयां/ब्यूरो हैं जो 22 भाषाओं/बोलियों में 140 से अधिक समाचार बुलेटिनों का प्रसारण कर रही हैं, जिसमें बुलेटिनों और कार्यक्रमों के दैनिक प्रसारण के 49 घंटे से अधिक का समेकित प्रसारण होता है। क्षेत्रीय समाचार बनाने के अलावा आरएनयू रिपोर्टिंग, विजुअल फीड और विशेष प्रोग्रामिंग में डीडी न्यूज को भी पूरा करता है। सिक्किम को छोड़कर सभी राज्यों में एक क्षेत्रीय समाचार इकाई (आरएनयू) है। जम्मू और कश्मीर में 2 आरएनयू हैं, जबकि लेह में लद्दाख यूटी के लिए एक है। देश भर के सभी जिलों में डीडी न्यूज नेटवर्क के लिए 900 से अधिक स्ट्रिंगर काम कर रहे हैं। आरएनयू का नेतृत्व एक भारतीय सूचना सेवा करता हैअधिकारी (आईआईएस) अधिकारी। वह बुलेटिन, बजट / वित्त, समन्वय और अन्य प्रशासनिक मुद्दों सहित आरएनयू के कामकाज के लिए जिम्मेदार है। समाचार संपादकों को आरएनयू में समाचार बुलेटिन/कार्यक्रमों को माउंट करने, असाइनमेंट समन्वय, सोशल मीडिया हैंडलिंग, और वित्तीय और प्रशासनिक कार्यों में आरएनयू के प्रमुख की सहायता के लिए तैनात किया जाता है।

  

आरएनयू न्यूज बुलेटिन/कार्यक्रमों को माउंट करने के लिए आकस्मिक असाइनमेंट पर रिपोर्टर, स्ट्रिंगर, कैमरापर्सन, कॉपी एडिटर, सहायक समाचार संपादक, वीडियो संपादक , ग्राफिक्स संपादक, समाचार पाठक, वेबसाइट सहायक की सेवाएं भी संलग्न करता है।

कार्यक्रम
---------

* समाचार
* बॉरगीत
* चाह गशर मजे माजे (चाय बागान कार्यक्रम)
* गीतमाला
* कृषि दर्शन
* रूपाली ढो

आरएनयू प्रमुख और समाचार संपादक
------------------------------

मारुफ आलम, आईआईएस आरएनयू प्रमुख और समाचार संपादक शांतनु रोमुरिया, आईआईएस समाचार संपादक।

संदर्भ
------